Otis (reper)

**Branislav Korec** (* 19. apríl 1984, Bratislava), známy pod umeleckým menom **Otis** (v minulosti používal aj mená **Kardinál Korec** alebo **Killa Korec** alebo **Otecko**) je slovenský reper, producent a člen bratislavskej skupiny H16. V roku 2011 vydal svoj prvý sólový album *[[To som ja]]* pod vydavateľstvom BeatBan. 

## Hudobná kariéra
### Začiatky, prvé dva albumy s [[H16]] (2002-2010)
Otecko sa dostal k rapu na základnej škole a v mladosti nahrával prvé skladby na kazetový nahrávač. Istý čas robil aj graffiti. V roku 2002 nahral zopár skladieb s Máriom Bihárym, z ktorých sa napríklad skladba "Traja statoční" objavila na mixtape Antivirus o 7 rokov neskôr.

V roku 2003 (vtedy ešte štvorčlenná) skupina H16 vypustila von skladbu "Nech ti nejebe" cez Hip-Hop.sk, ktorá sa stretla s pozitívnym ohlasom od ľudí a zapísala skupinu do hlbšieho povedomia slovenského rapu.. V roku 2004 vydal spolu s H16 pod labelom Hip-Hop.sk EP Jednašeska ftvojom klube, ktorý vyšiel aj vo vinylovej podobe. V roku 2004 ešte hosťoval na albume *Né produkt* od Čistychova a v roku 2005 na albumoch *[[Dobré ráno]]* od Veca a na albume *[[Svetlo v tme]]* od Zverinu v skladbe "Pimpin' rap", ku ktorej bol urobený aj videoklip. Spolu s H16 vydali v roku 2006 album kvalitný materiál podporený troma klipmi, z ktorých sa najväčšej popularity dočkal klip "Nech vidia" s hosťujúcim Rytmusom a v tom istom roku spolu s Rytmusom a H16 išiel na turné s názvom Nech vidia tour. Album bol ocenený platinovou platňou.

Po ďalších hosťovačkách H16 vydala v roku 2008 druhý album *[[Čísla Nepustia]]* spolu s videoklipom k skladbe "Staré časy". Album bol ocenený zlatou platňou za predaj. V rokoch 2008-2010 pokračuje v nahrávaní hosťovačiek a v roku 2009 vydáva spolu s H16 *Antivirus mixtape* takisto ako svoj sólový mixtape *Produkcie a remixy*.

### Prvý sólo album, tretí album H16 (2010-súčasnosť)
Okolo roku 2010 sa vonku dostali prvé informácie o pripravovanom sólovom projekte Otecka, pôvodne iba EP. Vo februári 2011 Otecko ešte nemal vybratý názov albumu, no potvrdil mený producentov albumu - Abe, Grimaso, DJ Wich, Fosco Alma, Inphy, Otecko a D-Tonate (ktorý sa na albume nakoniec neobjavil). Prvá skladba z albumu, ktorá sa dostala von bola "Rýchly mestský život" v septembri a neskôr k nej bol aj vypustený videoklip. Album s názvom *[[To som ja]]* vyšiel na začiatku októbra 2011 a hosťovali na ňom Vec, Delik, Smack, Cigo a Majk Spirit z H16, Hugo Toxxx, Igor, Supa a Zverina. Ďalší videoklip na skladbu "Idem tvrdo" s hosťujúcim Smackom bol vypustený v decembri.

V roku 2012 Otecko spomenul v rozhovore pre hiphopstage.cz, že chystal videoklipy k skladbám "Peniaze", "V týchto uliciach" a "Volám ti z búdky". Takisto plánoval nahrať skladbu pre producenta Godota. V roku 2012 by mal spolu s H16 vydať tretí, zatiaľ nepomenovaný, štúdiový album. Videoklip k skladbe "V týchto uliciach" sa dostal do médii 30. apríla. 11. júla mal premiéru ďalší videoklip ku skladbe "Peniaze", kde hosťovali Cigo z H16 a český reper Igor. Spolu so skupinou H16 v roku 2013 vydal tretí štúdiový album s názvom Rýmy, hudba a Boh.

## Súkromný život
Slipo zo skupiny L.U.Z.A. chodil na základnú školu s Oteckom do triedy a o ročník vyššie chodil DJ Yanko Král, neskôr jeden z členov H16.

Otecko má dokončenú vysokú školu, študoval Divadelnú vedu na VŠMU v Bratislave, ktorú ale na istý čas prerušil a venoval sa iba hudbe.

Otecko označil repera Veca ako jedného zo svojich rapových "učiteľov".

## Diskografia
### Štúdiové albumy

* 2011: *[[To som ja]]*
* 2015: *[[OTIS]]*
* 2017: *[[Špina]]*

### Mixtapes
* 2009: *Produkcie a remixy*
### Štúdiové albumy (H16)

### Ostatné
* 2004: H16 - *[[Jednašeska ftvojom klube (EP)|Jednašeska ftvojom klube]]* (EP/Vinyl)
* 2009: H16 - *[[Antivirus (album)|Antivirus]]* (mixtape)
### Videoklipy
#### Sólo
* 2011: "Rýchly mestský život/T.O.P."
* 2011: "Idem tvrdo" (ft. Smack)
* 2012: "V týchto uliciach"
* 2012: "Peniaze" (ft. Cigo & Igor)

#### H16
* 2005: "Idem si svoje/Ide karta"
* 2006: "Nech vidia" (ft. Rytmus)
* 2006: "Zarábaj keš"
* 2008: "Staré časy"
* 2010: "Sranda musí byť" (ft. Sash)
* 2012: "Hip Hop Žije"
* 2013: "Ideme spolu"
* 2013: "Celú noc"
* 2013: "Stresujúci blahobyt"

#### Ostatné
* 2005: "Pimpin' Rap" (Zverina ft. Otecko)
* 2007: "Kariéra 16" (Supercrooo ft. H16 & Vec)
* 2010: "Hrdina je zase v hre" (DJ Mad Skill ft. H16)
* 2010: "Toto je Hip Hip" (Viktor Hazard ft. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe, Zverina & DJ Metys)
* 2010: "V tvojej hlave" (Grimaso ft. H16)
* 2011: "Respekt a pokora" (David Steel ft. H16)
* 2011: "Asfalt (remix)" (Adyos ft. Tafrob, Radikal, Delik, S. Barracuda & Otecko)
* 2012: "Legendárna" (Majk Spirit ft. Cigo & Otecko)
* 2013: "FCKNG PRBLM" (DJ Yaksha ft. Otecko, Majk Spirit, Ben Cristovao & Delik)

### Mimoalbumové skladby
(zoznam zahŕňa aj skladby, kde sa Otecko predstavil ako hosť)

### Skladby umiestnené v rebríčkoch

## Koncertné turné

## Ocenenia a nominácie
### Aurel

### Slávik

## Referencie

Kategória:Slovenskí reperi